Source: https://paut.fi/suomen-autismiyhdistys-ryn-saannot/
Timestamp: 2020-04-08 02:44:04+00:00
Document Index: 20130348

Matched Legal Cases: ['§2', '§4', '§5', '§6', '§7', '§8', '§9', '§10']

Suomen Autismiyhdistys ry:n säännöt - PAUT
Suomen Autismiyhdistys ry:n säännöt
Yhdistyksen kokouksessa 16.3.2002 hyväksyttiin uudet säännöt.
Yhdistyksen nimi on Suomen Autismiyhdistys ry, Autismföreningen i Finland rf. Epävirallisissa yhteyksissä voidaan köyttää lyhennettä SAY. Yhdistyksen kotipaikka on Helsinki ja toiminta-alue koko Suomi. Yhdistys on kaksikielinen. Yhdistyksen rekisteröinti- ja pöytäkirjakieli on suomi.
§2 Tarkoitus ja toiminnan laatu
Yhdistyksen tavoitteena on voittoa tai taloudellista ansiota tavoittelematta yhdistää ne henkilöt, jotka ovat kiinnostuneita autismin eri syistä saaneiden olojen parantamisesta.
Tämä voi tapahtua seuraavia keinoja käyttäen:
Levittämällä tietoa ja lisäämällä niiden vaikeuksien ymmärtämistä, joita autistisilla henkilöillä ja heidän perheillään on.
Ajamalla autitisten henkilöiden ja Asperger-henkilöiden ja heidän perheittensä etuja yhteiskunnassa.
Olemalla yhteistyössä viranomaisten ja yhteisöjen kanssa saadakseen aikaan parempaa opetusta, terveydenhoitoa, asumisen tasoa ja parempia sosiaalisia oloja sekä työ- ja päivätoimintamahdollisuuksia autismin kirjoon kuuluville henkilöille.
Toimimalla sen puolesta, että autistiset ja Asperger-henkilöt voisivat aikuisina elää mahdollisimman normaalia ja ihmisarvoista elämää yhteiskunnassa.
Edistämällä ja tukemalla sekä autististen henkilöiden että Asperger-henkilöiden keskinäistä yhteistoimintaa.
Edistämällä ja tukemalla autististen henkilöiden ja Asperger-henkilöiden omaisten ja perheiden välistä yhteistyötä.
Pitämällä yllä yhteyksiä muihin yhdistyksiin ja yhteisöihin, jotka toimivat samantapaisten päämäärien hyväksi.
Tiedottaa autismista ja Asperger-syndroomasta
Tekee aloitteita / anomuksia Autismi- ja Asperger-liitolle sekä muille järjestöille ja viranomaisille
Järjestää jäsenistölleen koulutusta, oma-apu- ja virkistystoimintaa
Järjestää mahdollisuuksiensa mukaan kerhotoimintaa ja yhteistapaamisia, niin aikuisille ja nuorille autisti- ja Asperger-henkilöille, kuin heidän omaisilleenkin.
Tukeakseen toimintaansa voi yhdistys vastaanottaa lahjoituksia ja testamentteja, omistaa arvopapereita ja kiinteistöjä sekä järjestää keräyksiä, myyjäisiä ja arpajaisia saatuaan asianmukaiset luvat näihin.
Yhdistyksen jäsenet ovat joko varsinaisia jäseniä tai kannattajajäseniä. Varsinaiseksi jäseneksi voidaan ottaa fyysinen henkilö ja kannattajajäseneksi fyysinen tai juridinen henkilö. Päätöksen yhdistyksen jäseneksi ottamisesta tekee hallitus. Varsinaisten jäsenten ja kannattajajäsenten jäsenmaksu määrätään syyskokouksessa.
Yhdistyksestä erottamiseen vaaditaan yhdistyslaissa säädetty ilmoitus. Jos jäsen on jättänyt jäsenmaksunsa maksamatta yli yhden vuoden (1) ajan, voi hallitus erotta hänet. Jäsenen erottaminen muista kuin ylläolevista syistä käsitellään yhdistyksen kokouksessa. Päätökseen tarvitaan 2/3 äänistä.
Läsnäolevilla varsinaisilla jäsenillä on oikeus osallistua päätöksen tekemiseen yhdistyksen asioista päätettäessä. Kannattajajäsenillä on puheoikeus mutta ei äänioikeutta.
§4 Hallitus
Yhdistyksen asioita hoitaa hallitus, johon kuuluu syyskokouksessa valitut puheenjohtaja ja kuusi (6) muuta varsinaista jäsentä sekä kaksi (2) varajäsentä.
Puheenjohtajan toimikausi on yksi (1) vuosi. Hallituksen varsinaisten jäsenten toimikausi on kaksi (2) vuotta.
Ensimmäisessä sääntöjen muutoksen jälkeen pidettävässä syyskokouksessa on puolet hallituksen jäsenistä erovuorossa (arvotaan). Toisilla kolmella (3) on toimintakausi kaksi (2) vuotta. Hallituksen varajäsenten toimintakausi on yki (1) vuosi. Hallitus nimeää keskuudestaan varapuheenjohtajan, sekä valitsee keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt.
Hallitus kokoontuu puheenjohtajan tai hänen estyneenä ollessaan varapuheenjohtajan kutsusta vähintään kaksi kertaa vuodessa tai kun he katsovat siihen olevan aihetta tai kun vähintään puolet hallituksen jäsenistä sitä vaatii. Hallitus on päätösvaltainen, kun puolet sen jäsenistä ja lisäksi puheenjohtaja tai varapuheenjohtaja ovat läsnä. Äänestykset ratkaistaan ehdottomalla enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.
Hoitaa yhdistyksen omaisuutta ja tehdä yhdistyksen kevätkokoukselle toimintakertomus yhdistyksen viimeisen vuoden toiminnasta.
§5 Yhdistyksen nimen kirjoittaminen
Yhdistyksen nimen kirjoittaa yhdistyksen puheenjohtaja tai varapuheenjohtaja, jompikumpi yhdessä yhdessä muun hallituksen varsinaisen jäsenen kanssa.
§6 Tilikausi ja tilintarkastus
Tilinpäätös tarvittavine ja hallituksen toimintakertomus on annettava tilintarkastajille viimeistään kolme viikkoa ennen kevätkokousta. Tilintarkastajien tulee antaa lausuntonsa viimeistään kaksi viikkoa ennen kevätkokousta hallitukselle.
§7 Yhdistyksen kokoonkutsuminen
Hallitus kutsuu yhdistyksen koolle. Kokouksesta ilmoitetaan viimeistään seitsemän (7) päivää ennen kokousta Autismiliiton julkaisemassa jäsentiedoitteessa, Autismilehdessä tai kirjallisesti yhdistyksen jäsenille.
§8 Yhdistyksen kokoukset
Yhdistyksen kevätkokous pidetään tammi-toukokuussa ja syyskokous syys-joulukuussa hallituksen määrääminä päivinä.
Ylimääräinen kokous pidetään, kun yhdistysen kokous niin päättää tai kun hallitus katsoo siihen olevan aihetta tai kun vähintään kymmensosa (1/10) yhdistyksen äänioikeutetuista jäsenistä sitä hallitukselta erityisesti ilmoitettua asiaa varten kirjallisesti vaatii. Kokous on pidettävä kolmenkymmenen vuorokauden kuluessa siitä, kun vaatimus sen pitämisestä on esitetty hallituselle.
Yhdistyksen kokouksen päätökseksi tulee se mielipide, jokta on kannattanut yli puolet annetuista äänistä. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.
§9 Varsinaiset kokoukset
2. Valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi pöytäkirjantarkastajaa
7. Valitaan yhdistykselle edustajat Autismi- ja Aspergerliitto ry:n liittokokoukseen
2. Valitaan kokouksen puheenjohtaja, sihteeri, kaksi pöytäkirjantarkastajaa ja tarvittaessa kaksi pöytäkirjantarkastajaa.
5. Vahvistetaan toimintasuunnitelma, tulo- ja menoarvio, sekä jäsenmaksun suuruus seuraavalle kalenterivuodelle.
6. Valitaan hallituksen puheenjohtaja ja muut jäsenet.
§10 Sääntöjen muuttaminen ja yhdistyksen lopettaminen
Päätös sääntöjen muuttamisesta tai yhdistyksen lopettamisesta vaatii vähintään kolme neljäsosaa (3/4) yhdistyksen kokouksessa annetuista äänistä. Kokouskutsussa tulee mainita, että kokouksessa käsitellään sääntöjen muuttamista tai yhdistyksen lopettamista. Jos yhdistys lopetetaan, sen varat käytetään yhdistysen tavoiteita vastaavaan toimintaan kokouksen päätöksen mukaisesti.